open-index/open-wikipedia-markdown huggingface dataset:
Jan Oblak

**Jan Oblak** (s. 7. tammikuuta 1993 Škofja Loka, Slovenia) on slovenialainen jalkapalloilija. Hän edustaa Espanjan pääsarjassa pelaavaa Atlético Madridia. Oblak on pelipaikaltaan maalivahti.

## Seurajoukkueura
Oblak aloitti ammattilaisuransa Slovenian pääsarjassa pelanneessa Olimpija Ljubljanassa ja herätti jo varhain italialaisten ja englantilaisten suurseurojen kiinnostuksen. Vuonna 2010 hän siirtyi Benficaan, mutta vietti seuraavat kolme kautta lainalla pienemmissä portugalilaisseuroissa. Oblak teki läpimurtonsa Benfican edustusjoukkueessa kaudella 2013–2014. Seura voitti tuolloin Portugalin liigan, cup-mestaruuden sekä liigacupin.  Kauden päätteeksi Oblak äänestettiin liigan parhaaksi maalivahdiksi. 

Oblak siirtyi nykyiseen seuraansa kuusivuotisella sopimuksella heinäkuussa 2014. Benfican julkaiseman tiedotteen mukaan Atlético maksoi hänestä 16 miljoonan euron siirtokorvauksen, mikä teki hänestä kaikkien aikojen kalleimman Espanjan liigaan hankitun maalivahdin. Ensimmäisellä kaudella Oblak pelasi 11 liigaottelua noustuaan maaliskuussa ykkösmaalivahdiksi. Seitsemänä seuraavana kautena hän pelasi kausittain joukkueensa kaikki tai yhtä vaille kaikki ottelut lukuun ottamatta kautta 2016–2017, jolloin hän joutui olkapäävamman vuoksi olemaan poissa kahdeksasta liigaottelusta. Kaudella 2022–2023 hän pelasi 28 liigaottelua jäätyään kauden loppupuolella vammojensa vuoksi kokoonpanon ulkopuolelle. Kaudella 2023–2024 hän pelasi joukkueensa kaikki 38 Espanjan liigan ottelua ja kaikki kymmenen Mestarien liigan ottelua. Hän on pelannut kauden 2023–2024 loppuun mennessä kaikkiaan 84 Mestarien liigan ottelua. Hän pelasi kaudella 2017–2018 Atlético Madridin voittamassa Eurooppa-liigassa kuusi ottelua, muun muassa puolivälierät, välierät ja loppuottelun, ja päästi niissä vain kaksi maalia. Elokuussa 2018 hän oli voittamassa Real Madridia UEFA Super Cupissa.

Kotimaassaan Sloveniassa Oblak valittiin vuoden parhaaksi jalkapalloilijaksi vuosina 2015, 2016, 2017, 2018, 2020, 2021 ja 2023.

## Maajoukkueura
Oblak on pelannut vuoden 2024 loppuun mennessä 74 maaottelua Slovenian A-maajoukkueessa. Ensimmäisen niistä hän pelasi 11. syyskuuta 2012 Norjaa vastaan. Hän pelasi joukkueensa kapteenina neljä ottelua EM-kilpailuissa 2024. Maaotteluista 21 on kuulunut MM-karsintaan, 19 EM-karsintaan ja 16 Kansojen liigaan.

## Lähteet

## Aiheesta muualla
Adidas Cafusa

**Adidas Cafusa** on saksalaisen urheiluvälinevalmistaja Adidaksen valmistama jalkapallo vuoden 2013 Confederations Cupiin. Pallon nimi on kontaminaatio sanoista ***ca'''rnaval'' (karnevaali), ***fu**tebol'' (jalkapallo) ja ***sa*'mba''. Pallon esitteli joulukuun alussa entinen jalkapallolegenda Cafu. Pallo on koostumukseltaan samanlainen kuin vuoden 2012 EM-kisojen pelipallo Tango 12. Cafusaa käytettiin myös vuoden 2012 seurojen MM-kisoissa Japanissa sekä muutamissa pääsarjoissa, kuten Veikkausliigassa.

## Lähteet
Franz Xaver Winterhalter

**Franz Xaver Winterhalter** (20. huhtikuuta 1805 Menzenschwand, Schwarzwald – 8. heinäkuuta 1873 Frankfurt am Main) oli saksalainen taidemaalari ja graafikko, joka tunnetaan parhaiten maalaamistaan Euroopan kuninkaallisia esittävistä muotokuvista.

Winterhalter opiskeli Freiburgissa ja Münchenissä. Hänestä tuli vuonna 1828 Badenin suurherttuakunnan kruununprinssin puolison Sophien piirustuksenopettaja, ja hän pääsi siten Badenin hovimaalariksi. Vuonna 1836 Winterhalter muutti Pariisiin, jossa hänen teoksensa kohosivat pian muotiin. Hän sai suojelijakseen ensin Ranskan kuningas Ludvig Filipin ja sittemmin tätä seuranneen keisari Napoleon III:n sekä hänen vaimonsa keisarinna Eugénien. Vuonna 1841 hänet kutsuttiin myös Englannin hoviin sekä myöhemmin Belgian ja useiden Saksan ruhtinaskuntien hoveihin. Hän ikuisti muotokuviin huomattavan osan aikansa kuninkaallisista ja ylhäisaateliin kuuluneista.

Winterhalter mukautti muotokuvat aina kunkin hovin toiveisiin sopiviksi, ja ne palvelivat siten myös vallanpitäjien poliittisia tarpeita. Joukossa oli myös joitain ryhmämuotokuvia. Hän teki muitakin maalauksia, kuten *Decamerone* (1837) ja *Florinda* (1852). Winterhalterin maalaustyyli oli alkuun varsin perinteinen, mutta myöhemmin hän siirtyi vapaampien siveltimenvetojen ansiosta romanttisempaan tyyliin, joka lisäsi hänen suosiotaan. Hän otti tavaksi maalata suoraan valmis muotokuva tekemättä lainkaan tutkielmia sitä varten. Hänen maalauksensa levisivät ja tulivat tunnetuiksi monina kopiona. Nykyään niitä arvostetaan enemmän historiallisina todistuskappaleina aikansa yhteiskunnasta kuin taideteoksina.

Winterhalterin tunnettuja maalauksia ovat muun muassa *Keisarinna Eugénie hovineitojensa ympäröimänä* (1855) sekä Itävallan keisarinna Elisabetin muotokuva. Winterhalterin veli Hermann Winterhalter (1808–1891) oli myös muotokuvamaalari ja toimi hänen avustajanaan.

## Lähteet

## Aiheesta muualla
Adidas Kopanya

**Adidas Kopanya** on saksalaisen urheiluvälinevalmistaja Adidaksen valmistama jalkapallo vuoden 2009 Confederations Cupiin Etelä-Afrikkaan. Sana *kopanya* on eteläsothon kieltä (yksi Etelä-Afrikan 11 virallisesta kielestä) ja tarkoittaa "*liittykää yhteen*". Pallossa on monta väriä, kuten sinistä, vihreää, keltaista ja punaista. Sen rakenne on sama kuin +Teamgeist ja Europass-palloissa, jotka olivat käytössä edellisissä MM- ja EM-kisoissa. 

## Lähteet
* http://worldcupballs.info/confederations-cup-balls/2009-south-africa/adidas-kopanya-2009-confederations-cup-south-africa.html
Anil Gurung

**Anil Gurung** (; s. 23. syyskuuta 1988 Pokhara, Nepal) on nepalilainen jalkapalloilija, joka edustaa kotimaansa pääsarjassa pelaavaa Manang Marsygandia. Hän pelaa myös Nepalin jalkapallomaajoukkueessa vuodesta 2007, jossa hän on pelannut 40 ottelua ja tehnyt kymmenen maalia. Gurung on pelipaikaltaan keskushyökkääjä. Hän on pelannut koko uransa Nepalissa lukuun ottamatta yhtä Intian I-Leaguessa vietettyä kautta. Uransa aikana hän on käynyt englantilaisen suurseuran Chelsea FC:n harjoitusleirillä, mutta ei saanut paikkaa joukkueeseen. Gurung on 165 senttimetriä pitkä.

## Lähteet
* http://www.transfermarkt.co.uk/anil-gurung/profil/spieler/69138
* http://www.national-football-teams.com/player/23582/Anil_Gurung.html
Bart van Roosmalen

**Bart van Roosmalen** (s. 29. huhtikuuta 1986 Utrecht, Alankomaat) on alankomaalainen alamäkiluistelija ja jääkiekkoilija. Hänen paras yksittäinen sijoituksensa alamäkiluistelun Red Bull Crashed Ice-kilpailussa on kolmas hänen kotikilpailussaan Landgraafissa vuonna 2013. Roosmalen aloitti alamäkiluistelun erään kaverinsa kehotuksesta vuonna 2010 Quebecin osakilpailussa. Hän on pelannut myös jääkiekkoa Alankomaiden korkeimmalla sarjatasolla kaksi kautta. Nykyisin Roosmalen kiekkoilee Utrechtin riveissä ykkösdivisioonassa. Hän on pelannut myös Alankomaiden jääkiekkomaajoukkueessa. Roosmalen on pelipaikaltaan hyökkääjä. Hän on 176 senttimetriä pitkä ja painaa 75 kiloa.

## Lähteet
* http://www.redbullcrashedice.com/fi_FI/athlete/bart-van-roosmalen
* http://www.eliteprospects.com/player.php?player=25825
Anton Losenko

**Anton Pavlovitš Losenko** ( ; 10. elokuuta (J: 10. heinäkuuta) 1737 Hlukhiv - 4. joulukuuta (J: 23. marraskuuta) 1773 Pietari) oli venäläinen uusklassinen taidemaalari ja akateemikko, joka erikoistui historiallisiin aiheisiin ja muotokuviin.

## Elämä
Syntynyt vuonna 1737 venäläisen kauppiaan Pavel Jakovlevitš Losevin perheeseen. Hänestä tuli orpo ja seitsemänvuotiaana hänet lähetettiin Pietariin hovikuoroon. Vuonna 1753 hän oli menettänyt äänensä, mutta oli osoittanut lahjakkuutta maalaamisessa ja hänet lähetettiin taiteilija Ivan Argunovin oppiin. Viiden ja puolen vuoden opiskelun jälkeen hänet hyväksyttiin Keisarilliseen taideakatemiaan vuonna 1759. Siellä maalaamiinsa teoksiin kuuluu *Ivan Šuvalovin muotokuva* (1760) ja *[[Aleksandr Sumarokov]]in muotokuva* (1760).

Vuonna 1760 Akatemia lähetti Losenkon Pariisiin opiskelemaan ranskalaisen uusklassisen taidemaalarin Jean II Restout'n alaisuudessa. Pariisissa ollessaan hän maalasi suuren Uuteen testamenttiin Luukkaan evankeliumiin perustuneen maalauksen Pietarin kalasaaliista (Luuk. 5:1-11). Vuosina 1766-1769 Losenko työskenteli Roomassa opiskellen Italian taidetta, erityisesti Rafaelin maalauksia. Siellä hän teki maalaukset *[[Kain]]* ja *[[Abel]]*.

Vuonna 1769 Losenko palasi Pietariin. Hänelle tarjottiin mahdollisuus historiamaalauksen tekemiseen keinona saada akateemikon arvonimi Keisarillisessa taideakatemiassa. Hän maalasi teoksen klassisen teoksen *[[Vladimir Suuri|Volodymyr]] ja [[Rogned|Rohnida]]* Kiovan rusien historiasta. Tämän teoksen ansiosta hän ei saanut vain akateemikon arvonimeä vaan myös professuurin Keisarillisesta taideakatemiasta (aluksi vuonna 1770 dosentuuri, mutta 1772 alkaen professuuri ja akatemian johtajuus). Tässä asemassa Losenko kirjoitti teoksen *Ihmisen mittasuhteiden lyhyt selostus*, joka palveli monia taidemaalarien sukupolvia Venäjän keisarikunnassa. Losenko työskenteli taideakatemian johtajana aina kuolemaansa asti vuonna 1773.

## Tunnustukset ja vaikutus

Anton Losenkoa pidetään Venäjän historiamaalauksen yhtenä perustajana, ja yhdessä oppikirjansa kanssa hän vaikutti taiteen opetukseen Venäjän keisarikunnassa. Taidemaalari Ivan Akimov ja kuvanveistäjä Mihail Kozlovski opiskelivat hänen alaisuudessaan.

Losenkon kunniaksi julkaistiin  vuonna 1972 Neuvostoliitossa hänestä postimerkki, johon oli kuvattu hänen teoksensa *[[Fjodor Volkov]]in muotokuva*.

## Teoksia


File:Ivan Shuvalov by A.Losenko.jpg|*[[Ivan Šuvalov]]*, 1760
File:Sumarokov by A.Losenko.jpg|*[[Aleksandr Sumarokov]]*, 1760
File:F volkov.jpg|*[[Fjodor Volkov]]*, 1763
Image:Losenko ulov.jpg|*Pietarin kalasaalis*, 1762
Image:Losenko Abel.jpg|*Abel*, 1768
Image:Anton Losenko. Vladimir and Rogneda.jpg|*Volodymyr ja Rohnida*, 1770
File:Anton Losenko - Прощание Гектора с Андромахой - Google Art Project.jpg|*[[Hektor]]in ja [[Andromakhe]]en jäähyväiset*, 1773
Curtis Moss

**Curtis Moss** (s. 12. huhtikuuta 1987 New Westminster, Kanada) on kanadalainen keihäänheittäjä. Hänen ennätyksensä on vuonna 2012 Kanadassa heitetty 81,21. Moss kilpaili vuoden 2012 kesäolympialaisissa Lontoossa, jossa hän jäi karsintaan heitettyään 78,22. Mossin lopullinen sija olympialaisissa oli 22. Hän on 183 senttimetriä pitkä ja painaa 100 kiloa. 
 
## Kausien parhaat heitot

* 2005 – 68,37
* 2006 – 57,77
* 2009 – 78,32
* 2010 – 74,76
* 2011 – 75,53
* 2012 – **81,21**
* 2013 – 76,86

## Lähteet
*
Kryosfääri

**Kryosfääri** käsittää maapallolla esiintyvän veden kiinteän olomuodon eli merien, jokien ja järvien jään, jäätiköt, lumen, ilmakehän jään ja roudan. Kryosfääriä tutkitaan eri tieteenaloilla, esimerkiksi luonnonmaantiede, geofysiikka, hydrologia, meritiede ja meteorologia. 

Suurimmat mannerjäätiköt sijaitsevat Antarktiksella ja Grönlannissa. Edellä mainittujen jäätiköiden sisempänä mantereella sijaitsevissa osissa jäätikkö on huomattavasti paksumpaa kuin lähempänä jäätikön reunaa sijaitsevat osat. Jääkauden aikana mannerjäätiköiden globaali laajuus oli enimmillään kaksi kertaa niin suuri kuin nykyiset Grönlannin ja Antarktiksen jäätiköt yhteensä. Laajoja vuoristojäätiköitä ovat Chilessä ja Argentiinassa sijaitseva Patagonian jäätikkö ja Alaskassa sijaitseva St. Eliaksen vuoriston jäätikkö. Lumi- ja jäävyöryjä, jotka aiheuttavat silloin tällöin vahinkoja tapahtuu eniten Alpeilla. Lumipeitteen albedo eli valonheijastavuus on suuri ja samalla sillä on merkittävä viilentävä vaikutus lämpötilaan. Lumi ja jää liittyvät olennaisesti säähän ja näin ollen jäätiköiden sulaminen ilmaston lämmetessä on merkittävä asia ilmastonmuutoksessa. Jäätiköiden sulaminen ilmaston lämmetessä saattaa nostaa tulevaisuudessa merkittävästi valtamerien pintaa.

## Katso myös
* Glasiologia

## Lähteet
* http://www.unep.org/geo/geo-ice  
### Viitteet

## Aiheesta muualla
* https://web.archive.org/web/20050217093303/http://http/www.secretsoftheice.org
Fredrik Ludvig de la Myle

**Fredrik Ludvig de la Myle** (noin 1752 – 17. tammikuuta 1797 Eura) oli suomalainen majuri, vapaamuurari ja ruotsin kielellä kirjoittanut runoilija.

De la Mylen vanhemmat olivat Kuurinmaalta Tuckumista kotoisin ollut Rymättylän Maanpään tilan omistaja, kapteeni Karl Johan de la Myle (1728−1798) ja runoilijana tunnettu Agata Lovisa Brunnengräber. Hän pääsi ylioppilaaksi Turussa 1768 tai 1769.

De la Myle oli korpraalina henkirakuunarykmentissä vuodesta 1774 ja kornettina vuodesta 1778. Hän oli sitten luutnanttina venäläisten palveluksessa Pietarin tykistössä ja palasi sitten takaisin Ruotsin palvelukseen kornetiksi 1782. De la Mylestä tuli kapteeni 1788 ja majuri 1791. Hän erosi armeijan palveluksesta 1793. De la Myle vei 1788 Kustaa III:n sodanjulistusilmoituksen Venäjän keisarinna Katariina II:lle. Kustaa III:n sodan aikana de la Myle osallistui Ruotsinsalmen taisteluun ja hän teki taistelusta myös piirroksen.

De la Myle julkaisi kaksi kirjoittamaansa ruotsinkielistä muistorunoa.

De la Myle oli naimisissa vuodesta 1791 Karolina Charlotta Saloniuksen kanssa.

## Teoksia
* *Sorge-qväde vid capitainskan fru Agatha Lovisa de la Myles, född Brunnengräbers grift. År 1787 den 5:te september*. Åbo, tryckt i Frenckellska boktryckeriet 1787
* *Vid en ömt saknad systers, : afledna lieutenantskan fru Charl. Benigna Agneta Hjulhammar född de la Myles dödlige frånfälle, som skedde d. 21 januarii 1789. Af en mycket sörjande bror*. Åbo, tryckt i Frenckellska boktryckeriet 1789

## Lähteet
*  Luettu 15.7.2014.
* Päivi Salonen : De la Mylet Rymättylässä, Fransin ja Karlin sanomat Timm-Ketonen sukuseura ry:n jäsenlehti n:o 20/2009 

## Aiheesta muualla
* De la Mylen elämäkerta Kansallisbiografiassa
Bernhard Seifert

**Bernhard Seifert** (s. 15. helmikuuta 1993) on saksalainen keihäänheittäjä.

Seifert oli alle 20-vuotiaiden EM-kilpailuissa Tallinnassa kuudes 2011 ja MM-kilpailuissa Barcelonassa 2012 neljäs. Vuonna 2013 hän sai hopeaa Tampereen alle 23-vuotiaiden EM-kilpailuissa ennätystuloksellaan 82,42. Moskovan MM-kisoissa Seifert sijoittui oman karsintaryhmänsä kahdeksanneksi tuloksella 80,02 eikä päässyt loppukilpailuun.

Vuonna 2015 Seifert sai pronssia Tallinnan alle 23-vuotiaiden EM-kisoissa. Vuodelle 2021 siirretyissä Tokion olympialaisissa hän karsiutui loppukilpailusta.

Seifert heitti ennätyksensä 89,06 Offenburgissa 26. toukokuuta 2019. 

## Kausien parhaat heitot
* 2011: 78,55
* 2012: 75,84
* 2013: 82,42
* 2014: 78,02
* 2015: 80,57
* 2016: 79,34
* 2017: 84,62
* 2018: 85,17
* 2019: **89,06**
* 2021: 81,28 
Lähteet

## Lähteet
Adidas Roteiro

**Adidas Roteiro** on urheiluvälinevalmistaja Adidaksen valmistama jalkapallo vuoden 2004 EM-kisoihin Portugaliin. *Roteiro* on portugalia ja tarkoittaa tiekarttaa tai merikarttaa, joka juontaa juurensa portugalilaisten tekemiin löytöretkiin 15. ja 16. vuosisadalla. Pallo esiteltiin joulukuussa 2003 Lissabonissa. Adidas valmisti EM-kisoja varten 2300 Roteiro-palloa. Ensimmäistä kertaa jalkapallon historiassa, jokaiselle pelille oli omat Roteiro-pallonsa, eli niihin oli kirjoitettu sen pelin nimi, missä palloa käytettiin.

## Lähteet
Benjamin Seifert

**Benjamin Seifert** (s. 9. tammikuuta 1982) on saksalainen entinen maastohiihtäjä, joka edusti TSG Bau Hammerbrücke-seuraa. Hän kilpaili maastohiihdon maailmancupissa vuodesta 2000 vuoteen 2013 asti. Hänen paras sijoituksensa maailmancupissa on kolmas viestistä vuodelta 2006 ja paras henkilökohtainen sijoituksensa 12. 15 kilometriltä vuonna 2007.

## Lähteet
*Seifert FIS:n sivuilla
Chauny

**Chauny** on kunta Pohjois-Ranskassa Aisnen departementissa. Kunnassa oli suuri linna 1400-luvulle saakka. Linna on mainittu useissa kertomuksissa, muun muassa Rabelaisin kirjoituksissa. 

## Aiheesta muualla

## Lähteet
Ilmir Hazetdinov

**Ilmir Rišatovitš Hazetdinov** (, ; s. 28. lokakuuta 1991 Ufa, tai Uljanovsk, Neuvostoliitto) on venäläinen mäkihyppääjä, joka edustaa CSKA-seuraa.

Hän on kilpaillut maailmancupissa vuodesta 2012 asti ja hänen paras henkilökohtainen sijoituksensa on 19. Kuopion osakilpailusta maaliskuulta 2015. Hazetdinov oli mukana vuoden 2014 talviolympialaisissa, jossa hän oli suurmäen 29. ja normaalimäen 36. Hazetdinov on kilpaillut myös mäkihypyn Continental Cupissa, jossa hän on sijoittunut parhaimmillaan kolmanneksi. Hänen ennätyksensä on 174,5 metriä, joka on hypätty Kulmissa vuonna 2014. Hazetdinov saavutti kultaa normaalimäen joukkuekilpailusta ja hopeaa normaalimäen henkilökohtaisesta kilpailusta vuoden 2015 talviuniversiadeista Štrbské Plesosta.

Etnisyydeltään Hazetdinov on tataari.

## Lähteet
* 
* http://www.bashinform.ru/eng/578837/

### Viitteet
Denis Suárez

**Denis Suárez Fernández** (s. 6. tammikuuta 1994 Salceda de Caselas, Espanja) on espanjalainen jalkapalloilija. Hän on pelipaikaltaan hyökkäävä keskikenttäpelaaja ja edustaa Espanjan Primera Divisiónissa pelaavaa Deportivo Alavésia.

## Seurajoukkueura
Suárez teki sopimuksen 23. toukokuuta 2011 englantilaisen Manchester Cityn kanssa. Manchesteriläisseura maksoi hänestä 850&nbsp;000 punnan siirtokorvauksen, joka saattoi kohota 2,75 miljoonaan puntaan mikäli sopimukseen asetetut menestysehdot täyttyvät.

22. elokuuta 2013 Suárez palasi takaisin kotimaahansa, kun hän siirtyi Barcelonaan nelivuotisella sopimuksella. Hän pelasi kauden 2013–2014 seuran reservijoukkueessa maan toiseksi korkeimmalla sarjatasolla Segunda Divisiónissa.

Kaudeksi 2013–2014 Suárez siirtyi lainasopimuksella Sevillaan osana Ivan Rakitićin kauppaamista.

29. elokuuta 2015 hän siirtyi Villarrealiin nelivuotisella sopimuksella. Barcelonalla oli pelaajaan takaisinosto-optio ensimmäisen kauden jälkeen.

4.heinäkuuta 2016 Barcelona julkaisi Suárezin paluun maksettuaan takaisinostosumman. Barcelona maksoi 3,5 miljoonaa euroa ja Suárez allekirjoitti neljän vuoden sopimuksen, jossa oli lisäoptio riippuen pelatusta ottelumäärästä. Ensimmäisenä vuonna Suárez oli mukana vain 12 La Liga avauksessa.

30. tammikuuta 2019 Arsenal kiinnitti Suárezin lainalle kauden 2018–2019 loppuun saakka.

30. kesäkuuta 2019 Denis Suárez allekirjoitti neljän vuoden sopimuksen Celta Vigon kanssa 16 miljoonan euron siirtosummalla. Suárez pelasi kevätkauden 2023 lainalla Espanyolissa.

Kesällä 2023 Suárez palasi Villarrealiin kolmivuotisella sopimuksella.

Elokuussa 2025 Suárez purki sopimuksensa Villarrealin kanssa ja siirtyi kaksivuotisella sopimuksella Deportivo Alavésiin.

## Lähteet

## Aiheesta muualla
* Denis Suárezin tilastot BDFutbol-sivustolla
Andreas Andreae Ulstadius

**Andreas Andreae (Anders) Ulstadius** (k. 1667 Ii) oli suomalainen kirkkoherra ja latinan kielellä kirjoittanut runoilija.

Oulusta kotoisin ollut Ulstadius pääsi ylioppilaaksi Uppsalassa 1641 ja Turussa 1644. Hän valmistui Turun akatemiasta filosofian maisteriksi 1647.

Ulstadius toimi Oulun pedagogion rehtorina vuodesta 1649 ja Iin kirkkoherrana vuodesta 1660. Hän oli synodaaliväitöksen preeses pappeinkokouksessa Kokkolassa vuonna 1660.

Ulstadius oli naimisissa Maria Larsdotter Lithoviuksen (k. 1690) kanssa. Heidän poikiaan olivat tunnettu yltiöpietisti Lars Ulstadius ja Pohjanmaan läänin lääninmaanmittari Gustaf Ulstadius (1668-1705).

## Teoksia
* *Svecia triumphans sive oratio : de capta classe danica. Anno 1644. mense Octob. quae constabat 17. navibus bellicis. Quarum decem â generali classis Svecicae & Belgicae ductore captae. Duae immissis facibus crematae. Tres in arenam & faxa illisae; et duae in turpem fugam compulsae. Quam Deo propitio in illustri magni ducatus Finlandiae, Academiâ Abonsi, public, memoriter recitavit in audit. maj. die 4. Decemb. anni 1644. Andreas And. Ulstadius Bothn*. Aboae, excudebat Petrus Wald, Acad. typogr., 1644
* Latinankielinen runo teoksessa *Calix poetico-feralis in excessum Margaretae J. Brennerianae, viri dn. Jacobi Hen. Brenneri, Cronebyensium in Bothnia orientali pastoris filiolae unigenitae uniceq[ue] dilectae, anno aerae christianae M.DC.XLI. 5. April : in Cronoby natae. M.DC.XLIV. Holmiae 31. Julij denatae. 4. Aug. humatae. Ex illustri Fennorum Universitate, quae Aboae est, in honoris [et] christianae condolentiae testificationem moestissimis parentibus propinatus ac deproperatus*. Aboae, excudebat Petrus Wald, Acad. typogr., 1645
* *Oratio gratulatoria recitata coràm : illustrissimo comite Petro Brahe, in frequentissimo clarissimorum virorum consessu cm eundem illustriss. heroem, secundum apud nos summum gubernatorem feliciter reducem solenniter exciperemus. In Academiae Christineae auditorio majori, die 29. Junij, qui est divo Petro sacer, anno salutiferi partus 1648. Ab Andrea A. Ulstadio Bothniense*. Aboae, excudebat Petrus Wald, Acad. typogr., anno 1648
* *Theses synodales disputationis secundae de Deo et mysterio S. S. Trinitatis. : Quas sub directione ... dn. Joannis Elai Terseri, amplissimae dioeceseos Aboënsis episcopi dignissimi, nec non Academiae vice-cancellarij permagnifici; publicè eventilandas exhibet Andreas Vlstadius rector scholae Vloensis, respondente dn. Johanne Haquini pastore in Laihiala*. Aboae, excudebat Petrus Hansonius Acad. typ., 1660

## Lähteet
*  Luettu 15.7.2014.

## Aiheesta muualla
* Andreas Andreae Ulstadiuksen elämäkerta Kansallisbiografiassa
Ivan Zaitsev (keihäänheittäjä)

**Ivan Viktorovitš Zaitsev** (; s. 11. marraskuuta 1988 Taškent, Neuvostoliitto) on uzbekistanilainen keihäänheittäjä. Hänen ennätyksensä on Žukovskissa vuonna 2012 heitetty 85,03. Zaitsev voitti Aasian mestaruuden vuonna 2013 ja sai pronssia vuonna 2011. Aasian kisoista Zaitsev saavutti pronssia 2014. Hän jäi vuoden 2012 kesäolympialaisissa Lontoossa karsintaan heitettyään 73,94. Hän oli lopulta kisan 36. Seuraavan vuoden MM-kilpailuissa Zaitsev sijoittui finaalin 11:nneksi heitettyään 78,33. Hän heitti ensimmäistä kertaa yli 80 metrin vuonna 2012.

Ivan Zaitsevin isä on Neuvostoliiton mestari Viktor Zaitsev, keihäänheiton EM-hopeamitalisti vuodelta 1990.

## Kausien parhaat heitot

* 2007 – 61,14
* 2008 – 70,09
* 2009 – 75,07
* 2010 – 75,32
* 2011 – 79,39
* 2012 – **85,03**
* 2013 – 83,79
* 2014 – 83,68

## Lähteet
* 

### Viitteet
Rolando Fonseca Jiménez

**Rolando Fonseca Jiménez** (s. 6. kesäkuuta 1974 San José) on uransa lopettanut costaricalainen jalkapalloilija, pelipaikaltaan hyökkääjä. Hän pelasi urallaan yhteensä 440 peliä Costa Rican, Guatemalan, Meksikon ja Kolumbian sarjoissa. 
Maajoukkueessa Fonseca, lempinimeltään *El Principito* (pikku prinssi) tai *El Rolo*, pelasi 104 ottelua ja teki niissä 45 maalia. Vuoden 2002 MM-kilpailuissa hän pelasi yhdessä ottelussa avauskokoonpanossa ja tuli yhdessä ottelussa vaihtopelaajana kentälle.

## Saavutukset
* CONCACAF Champions League 1993, 1995, 2004
* Costa Rican mestaruus 1993–94, 1994–95, 1996–97, 2001–02, 2004–05
* Guatemalan mestaruus 1998–99, 1999–00 (Apertura), 2008 (Apertura), 2010–2011 (Apertura)

## Lähteet

## Aiheesta muualla
*Profiili Transfermarkt-tietokannassa 
*Profiili maajoukkuepelaajien tietokannassa
Omavastuu

**Omavastuu** tarkoittaa taloustieteessä sitä riskiä, joka jää vahinkotapauksessa vahingon aiheuttajan korvattavaksi. Vakuutustoiminnassa omavastuulla tarkoitetaan sitä osaa vastuusta, joka jää vahinkotapauksessa vakuutuksenottajan kannettavaksi. Omavastuulla voidaan tarkoittaa myös sitä osaa maksusta, joka palvelun saajan tai tuotteen ostajan pitää itse maksaa silloin, kun hänellä on oikeus saada korvausta tai verovähennystä maksamistaan kustannuksista.

## Vakuutuksen omavastuu
Vakuutussopimuksissa on yleisesti käytössä omavastuuehto, jonka mukaan vakuutetun on kannettava osa vahingosta itse. Omavastuun määrä voi olla kiinteä euromääräinen summa tai sovittu prosenttiosuus vahingon määrästä.

Omavastuuehdoilla on tyypillisesti kaksi erillistä tarkoitusta:
* Ensinnäkin omavastuuehto voi toimia vahinkoja ennalta estävästi. Kun vakuutettu joutuu maksamaan itse osan vahingosta, vakuutustoiminnassa oletetaan, että hän pyrkii tämän vuoksi välttämään vahinkojen syntymistä.
* Toiseksi ehto voi myös yksinkertaistaa korvauskäsittelyä, koska pienten vahinkojen selvittämis- ja maksamiskustannukset saattavat olla suurempia kuin maksettava vakuutuskorvaus. Omavastuuehdolla jätetään vakuutetun itse maksettavaksi sellaiset vähäiset vahingot, joita ei niistä vakuutuslaitokselle aiheutuvien kustannusten takia kannata selvittää ja maksaa.

Käytännössä omavastuuehtojen tarkoitusten erottaminen toisistaan ei ole mahdollista, koska yleensä omavastuuehdoilla pyritään saavuttamaan yhtä aikaa molemmat tavoitteet. Omavastuuehto voi olla esimerkiksi sellainen, että vakuutetun on kaikissa tapauksissa kannettava 250 euron suuruinen omavastuu vahingosta, mutta sen lisäksi kannettava vahingosta myös sovittu prosentuaalinen osuus (kuten 10 prosenttia vahingon määrästä).

## Lähteet
Collegehousut

**Collegehousut** ovat pehmeästä neulemateriaalista valmistetut rennot housut. Ne ovat malliltaan väljät, niissä on joustava vyötärö, usein resori lahkeensuussa sekä kiristysnyöri vyötäröllä. Niitä käytetään sekä oloasuina että urheilun yhteydessä. Collegehousut valmistetaan yleensä puuvillasta tai polyesteristä.

Elokuva Taivas saa odottaa (1978) toi harmaat collegehousut muoti-ilmiöksi.

Unkarilainen jalkapallomaalivahti Gábor Király on tullut tunnetuksi siitä, että hän käyttää pelatessaan harmaita college-housuja.

## Katso myös
*Verryttelypuku

## Lähteet

## Aiheesta muualla
Joseph Kahn

**Joseph Kahn** (s. 12. lokakuuta 1972), korealaiselta nimeltään **An Jun-hui** (안준희), on yhdysvaltalainen musiikkivideo- ja elokuvaohjaaja. Hän on ohjannut videoita lukuisille nimekkäille artisteille sekä tunnetuille tuotemerkeille. Hänen yhteistyökumppaneitaan ovat olleet muun muassa U2, Gwen Stefani, Lady Gaga, BMW, Asics ja Smirnoff.

Kahnin ohjaamia musiikkivideoita on ollut usein ehdolla MTV Video Music Awards -gaalassa, ja vuonna 2002 hän sai parhaan videon ja parhaan ohjaajan palkinnot Eminemille tehdyllä videolla *Without Me*. Seuraavana vuonna hän sai Grammy-palkinnon samasta ohjauksesta. Vuonna 2000 Janet Jacksonille tehty *Doesn't Really Matter* on edelleen yksi maailman kalleimmista musiikkivideoista. Tästä ohjauksesta Kahn alkoi käyttää töissään japanilaisen pop-kulttuurin tyylikeinoja.

Kahn on ohjannut vuonna 2010 kauhukomedian *Detention* ja vuonna 2004 toimintaelokuvan *Torque*.

## Valikoima ohjauksia

## Lähteet

## Aiheesta muualla
* Virallinen verkkosivu
*
Äärirajoille

”**Äärirajoille**” on Cheekin kappale, joka julkaistiin singlenä 2. heinäkuuta 2014 Iltalehden yhteydessä julkaistun Cheek-lehden kanssa. Digitaaliseen myyntiin kappale tuli 8. elokuuta, jolloin se julkaistiin myös Spotifyssa. Kappaleen on säveltänyt ja sanoittanut Cheek itse. Sitä ovat olleet säveltämässä myös Antti Riihimäki ja  tamperelainen rap-musiikkia tuottava muusikkoduo MMEN. 

Artisti on kertonut kappaleen syntyneen ajatuksista, joita hänen päähänsä kertyi vuoden 2013 aikana. Kappale kertoo rohkeudesta, kun on uskallettava hypätä, vaikka ei tiedä, minne se kuljettaa.

Kappaleen musiikkivideo julkaistiin YouTubessa 1. heinäkuuta 2014. Islannissa kuvatun musiikkivideon on ohjannut Hannu Aukia. Musiikkivideo palkittiin vuoden 2015 Emma-gaalassa "vuoden musiikkivideona".

## Kappaleet
#

## Sexmanen Versio
Vuonna 2023 Sexmane julkaisi oman versionsa, jonka kertosäkeenä käytetään kappaleen Pre-Chorusta. Versio oli listamenestys ja nousi suoraan singlelistan kärkeen. 

## Listasijoitukset

## Lähteet
Piitimenjoki

**Piitimenjoki** (, sje *Bihtámädno*) on Ruotsissa Norrbottenin läänissä virtaava 410 kilometriä pitkä joki, joka kuuluu Piitimenjoen vesistössä sen pääuomaan. Joen valuma-alueen pinta-ala on 11&nbsp;285 neliökilometriä ja se laskee Pohjanlahden perämereen Piitimessä.

Se saa alkunsa Sulitelman jäätiköltä Norjan rajan lähettyviltä. Se virtaa yhteensä kuuden kunnan alueelta, jotka ovat sen yläjuoksulta lukien Jokimukka, Arjeplog, Arvidsjaur, Boden, Älvsbyn, sekä Piitime.

Piitimenjoki on usein jaoteltu kolmeen osaan. Tunturiosuus kattaa joen alkulähteen Norjan rajalta päättyen Tijeggelvasiin. Siitä alkava joen metsäinen osuus etenee aina Storforsenin koskille asti ja lopulta joen rannikko-osuus päätyy lopulta Perämereen. Joen yläjuoksuosuus sijaitsee Laponian maailmanperintöerämaa-alueella. Joen yläosa muodostuu yhteensä viidentoista tunturijärven ketjusta, joista suurimpia ovat Bieskehávrre, Tjieggelvas sekä Vuolvojávrre. Järvet ovat kirkkaita ja syviä ja niitä ympyröivät jyrkät tunturirinteet. Metsäosuuden lopussa oleva Storforsen on Pohjoismaiden suurin valjastamaton koski. Joen varrella on myös useita luonnonsuojelualueita, joista suurin on Tjieggelvanin tunturiaarniometsä, kun taas Storforsenin alueella käy eniten matkailijoita.

Piitimenjoki oli aikoinaan tärkeä tukinuittoväylä. Uitot loppuivat vuonna 1982.

## Vesivoima

Joki on yksi neljästä Ruotsin lähes valjastamattomista ja lainsäädännöllä suojelluista kansallisjoista ja siinä on siten useita vapaita koskia. Sen ainoa voimalaitos on rakennettu vuonna 1912 Sikforsin koskeen (teho on 40 megawattia ja vuosituotanto 185 gigawattituntia ) ja voimalaitosrakentamisen yhteydessä jokeen on rakennettu kolme patoa Malmesjauriin, Bieskehávrreen ja Rappeniin.

## Lähteet
### Huomautuksia

### Viitteet

## Aiheesta muualla
Postivaunu

**Postivaunu** on postin kuljetukseen rakennettu junanvaunu.

Suomessa ensimmäinen postivaunu otettiin käyttöön 1. marraskuuta 1870 Helsingin ja Viipurin välillä. Marraskuun lopussa vaunut alkoivat matkata myös Pietariin. Eniten posti- ja postiljoonivaunuja käytettiin 1950-luvulla, minkä jälkeen niiden käyttö alkoi vähentyä. Viimeiset postivaunulinjat Helsinki–Rovaniemi ja Rovaniemi–Helsinki lakkautettiin 31. joulukuuta 1995.

## Katso myös
*Tavaravaunu

## Lähteet

## Aiheesta muualla
Arukülan kartano

**Arukülan kartano** (, ) on kartano Arukülan kunnassa, Harju-Jaanin kihlakunnassa Harjumaalla Virossa.

## Aiheesta muualla
* Aruküla mois Puhka Eestis
Johan Zacharias Bång

**Johan Zacharias Bång** (19. huhtikuuta 1782 Lohja – 10. huhtikuuta 1845 Fjällboberg, Ruotsi) oli suomalainen Suomen sotaan osallistunut ruotusotamies, joka muutti sodan jälkeen Ruotsiin. Häntä ovat jotkut pitäneet J. L. Runebergin *[[Vänrikki Stoolin tarinat|Vänrikki Stoolin tarinoiden]]* Sven Dufvan esikuvana.

Bångin vanhemmat olivat tykkimies Per Johan Bång ja Maja Stina Nilsdotter. 

Bång kuului Suomen sodan aikana sotamiehenä Vaasan rykmentin Mustasaaren komppaniaan. Omissa kertomuksissaan hän väitti ratkaisseensa Koljonvirran taistelun kulun 27. lokakuuta 1808 ampumalla kolme kertaa kartesseilla sillan tyhjäksi venäläisistä. Hän ei siis ryhtynyt sillalla käsikähmään venäläisten kanssa Sven Dufvan tavoin. Bångin tiedetään haavoittuneen taistelussa.

Sodan jälkeen Bång jäi Ruotsiin ja palveli vuodesta 1813 alkaen jonkin aikaa Länsipohjan rykmentissä. Hän erosi sitten armeijasta, meni 1815 naimisiin Uumajassa ja toimi 1820-luvulla Lyckselessä pitäjänsuutarina. Hänen kerrotaan olleen väkivaltainen ja joutuneen usein tappeluihin. Bång siirtyi sitten vuonna 1830 uudisasukkaaksi Ruotsin Lappiin Vilhelminan pitäjään. Viimeiset vuotensa Bång vietti poikansa Reinholdin uudistalossa Fjällbobergissä. O. P. Pettersson ja Jonas Nensén merkitsivät myöhemmin Bångin pojalleen Reinholdille suullisesti kertomat sotatarinat muistiin.

Oskar Rancken väitti vuonna 1864 ilmestyneessä kirjassaan *Fänrik Ståls hjeltar*, että *Sven Dufva* -runossa kuvattu taistelu sillalla olisi tapahtunut Koljonvirran taistelun aikana ja että Bång olisi ollut Sven Dufvan esikuvana. Väitteensä hän perusti eräältä Suomen sodan veteraanilta saaminsa tietoihin. Vuonna 1909 Johan August Sandelsin pojanpoika kenraali Gustaf Sandels pystytti Lyckselen hautausmaan viereen muistomerkin jossa sanottiin Sven Dufvan lepäävän hautausmaalla. Bång oli todellisuudessa haudattu Vilhelminan hautausmaalle, mutta aiheesta edellisenä vuonna 1908 jutun tehnyt toimittaja Valdemar Lindholm erehtyi luulemaan erästä Lyckselen hautausmaan hautaa Bångin haudaksi.

Nykyisin ollaan sitä mieltä, että Runeberg ei käyttänyt mitään todellista Suomen sodan taistelua runonsa esikuvana eikä myöskään Sven Dufvalla ollut todellista esikuvaa elävässä elämässä. Runeberg on voinut saada kimmokkeen runoonsa esimerkiksi antiikin Rooman historiasta Horatius Cocleksen taistelusta Tiberin sillalla yksin etruskijoukkoa vastaan vuonna 507 eaa.

## Lähteet
* Kari Tarkiainen : Vänrikki Stoolin henkilöhahmojen elämäkerrat Kansallisbiografiassa : Bång, Johan Zacharias (1782 - 1845), ruotusotamies 
* Kuka oli Sven Dufva? (Web Archive)
* Outi Hupaniittu : Sven Tuuva. Sotapoika, jota sovitetaan sotasankarin saappaisiin, Tiede-lehti 8.12.2008

## Aiheesta muualla
* Sakari Bång, Runebergin "Sven Dufvan" todellinen esikuva. Kertomus suomalaisesta suutarista ja tappelupukarista, Seura, 11.12.1935, nro 50, s. 16, Kansalliskirjaston digitaaliset aineistot
* Eero Salola : Kuka oli Sven Dufva?, Ilta-Sanomat, 11.06.1937, nro 131, s. 3, Kansalliskirjaston digitaaliset aineistot
S/S Norden

**S/S ''Norden**'' oli vuonna 1884 Björneborgs Mekaniska Verkstadin telakalla Porissa rakennettu höyrylaiva, joka liikennöi Suomen rannikkoliikenteessä. Alus romutettiin 1937.

## Aiheesta muualla
* Laivan historia
Marwarin kieli

**Marwari** on indoarjalainen kieli, jota puhutaan Pohjois-Intiassa ja Etelä-Pakistanissa. Yläkäsitteen marwari alle lasketaan kuusi varianttia, joiden puhujat ymmärtävät vaihtelevasti toisiaan ja joilla jokaisella on lisäksi omia murteita. ISO 639 -standardissa marwari on makrokieli, joka jaetaan kuudeksi eri kieleksi: marwari, pakistaninmarwari, dhundari, merwari, mewari ja shekhawati. Yhteensä marwaria puhuu äidinkielenään 19,7 miljoonaa ihmistä.

Marwaria kirjoitetaan Intiassa devanagarilla ja Pakistanissa arabialaisilla kirjaimilla.

## Lähteet
Uinnin lyhyen radan maailmanmestaruuskilpailut 1997

**Uinnin lyhyen radan maailmanmestaruuskilpailut 1997** järjestettiin Göteborgissa Ruotsissa 17.–20. huhtikuuta 1997. Kilpailujen järjestäjänä toimi Kansainvälinen uimaliitto FINA.

## Mitalistit
#### Miehet

#### Naiset

## Mitalitaulukko
&nbsp;&nbsp;&nbsp;&nbsp;&nbsp;&nbsp;Isäntämaa

## Lähteet
*Tulokset
A Song & A Reason

**A Song & a Reason** on suomalaisen popyhtye Kemopetrolin järjestyksessään viides studioalbumi. Warner Music Finland julkaisi sen 21. syyskuuta 2011. Albumi oli yhtyeen ensimmäinen sitten vuonna 2006 julkaistun *[[Teleport]]*-albumin.

Albumilta julkaistiin 22. elokuuta 2011 single ”Changing Lanes”.

Albumi debytoi Suomen virallisella listalla 12. sijalla. Seuraavalla viikolla albumi putosi 37. sijalle, mutta nousi kolmannella viikollaan kymmenen sijaa ylemmäs, 27:nneksi. Seuraavalla viikolla *A Song & A Reason* putosi ulos viidenkymmenen myydyimmän albumin joukosta.

## Kappaleet

## Arvostelut
* Desibeli.net:  
* Dome.fi:  
* Soundi:  
* Nuorgam: 81/100 

## Lähteet
Aphis (suku)

***Aphis*** on kirvojen heimoon (Aphididae) ja putkikirvojen alaheimoon (Aphidinae) kuuluva suku. Siihen kuuluu maailmanlaajuisesti yli 500 kirvalajia ja Suomessakin lajimäärä on yli 70. Monet lajit ovat merkittäviä viljelykasvien tuholaisia.

## Piirteitä
*Aphis*-suvun kirvat vaihtelevat kooltaan hyvin pienistä melko kookkaisiin ja ruumiin muoto on poikkeuksetta leveä, ei koskaan pitkänomainen. Vaharauhasputket ovat tasaisen sylinterimäiset tai kärkeä kohti kapenevat, eivät koskaan keskiosastaan pullistuneet. Takaruumiin kärjessä oleva uloke, cauda, on vaihtelevissa määrin pitkänomainen. Raajojen väri vaihtelee, mutta ne ovat hyvin harvoin kokonaan tummat. Täysikasvuiset kirvat voivat olla siivekkäitä tai siivettömiä.

Monet lajit elävät suurissa kirvakolonioissa, joita puolustavat ja hoivaavat kirvojen tuottamasta mesikasteesta kiinnostuneet muurahaiset. Lisääntyminen tapahtuu joillakin lajeilla täysin neitseellisesti, mutta pääsääntöisesti *Aphis*-lajit ovat holosyklisiä eli kesän aikana neitseellisesti lisääntyvien sukupolvien jälkeen syntyy myös suvullisesti lisääntyvä sukupolvi. Holosykliset lajit talvehtivat munina, kokonaan neitseellisesti lisääntyvät aikuisina tai nymfeinä.

Usein suvun lajit ovat monofageja eli erikoistuneet yksittäiseen ravintokasvilajiin tai siihen ja sen lähisukulaisiin, mutta ravintokasveja on monessa kasviheimossa. Ravintokasvi on tyypillisesti ruohovartinen tai pensas ja vain melko harva laji elää puissa. Niin kutsuttu isännänvaihto eli systemaattinen siirtyminen alkuperäiseltä ravintokasvilta (primääri-isäntä) jollekin toiselle (sekundääri-isäntä) on suvussa harvinaista. Joukossa on myös sekundääri-isännän suhteen erittäin polyfageja lajeja, kuten viljelykasvien tuholaisina merkittävät kurkku- (*Aphis gossypii*) ja juurikaskirva (*Aphis fabae*), joiden ravintokasvivalikoima on varsin laaja. *Aphis*-suvun kirvoja ei esiinny koskaan saroilla ja hyvin harva laji kelpuuttaa ravinnokseen mitään heinäkasveja.

*Aphis*-lajeja tavataan lähinnä pohjoisella pallonpuoliskolla, mutta muutama laji esiintyy Australiassa, Uudessa-Seelannissa sekä Etelä-Amerikassa.

## Lähteet
Lapinhavukirva

**Lapinhavukirva** (*Adelges lapponicus*) on havukirvoihin kuuluva hyönteislaji. Se kuuluu yhdessä pikkuhavukirvan (*Adelges laricis*) ja *[[Adelges tardus]]*in kanssa taksonomisesti hankalaan *Adelges laricis* -lajiryhmään.

## Koko ja ulkonäkö
Äkämistä kuoriutuvat siivelliset yksilöt ovat noin 1,6&nbsp;mm pitkiä ja väriltään tummanpunaisia. Eräänä keskeisenä tuntomerkkinä muniva naaras ei eritä vahaa munarykelmän päälle.

Lajin äkämä on kuusen oksalla ja muistuttaa pientä ananasta tai käpyä. Se on hyvin samankaltainen kuin lähilajeilla *A. tardus* tai *A. laricis* ja aikuiset kirvat poistuvat äkämästä aikaisin kesällä.

## Levinneisyys
Lapinhavukirvasta on havaintoja Suomen lisäksi Ruotsista, Norjasta, Venäjän pohjoisosista, Itävallasta, Ukrainasta ja Kirgisiasta. Suomessa havaintoja on Keski- ja Pohjois-Lapista.

## Elinympäristö ja elintavat
Lapinhavukirva elää kuusilla ja lisääntyy ainoastaan neitseellisesti, joten elinkierto on havukirvoille poikkeuksellisen yksinkertainen. Kuuselle munituista munista kuoriutuvat yksilöt (*pseudofundratrix*) saavat aikaan äkämänkehityksen. Kesä-heinäkuussa äkämistä kuoriutuvat siivelliset yksilöt (*gallicolae*) munivat kuusten neulasille uuden sukupolven. Munarykelmä ei ole vahan peittämä.

## Ravintokasvit
Lapinhavukirva elää erilaisilla kuusilla (*Picea*), kelpuuttaen metsäkuusen (*Picea abies*) ohella myös eksottisempia lajeja.

## Lähteet

## Aiheesta muualla
* Aphid Species File
Lev Kamenev (taidemaalari)

**Lev Lvovitš Kamenev** (; 1833 tai 1834, Rylsk, Kurskin kuvernementti – 26. tammikuuta (J: 14. tammikuuta) 1886 Savvinskaja sloboda, Moskovan kuvernementti) oli venäläinen maisemamaalari.

## Elämäkerta
Lev Kamenev syntyi vuonna 1833 tai 1834. Pian sen jälkeen hänen pienkauppiaana toiminut isänsä muutti perheensä kanssa Astrahaniin, jossa Lev opiskeli oppikoulussa, muttai koskaan valmistunut isänsä tarvitessa apulaista kaupassaan. Myöhemmän taidemaalari Konstantin Korovinin isoisä huomasi Kamenevin lahjakkuuden, ja järjesti tällä studion ja antoi tälle viisituhatta ruplaa, jotta hän voisi opiskella taidekoulussa Pietarissa. Vuonna 1854 kahdenkymmenen yhden vuoden iässä Kamenev meni Moskovaan opiskellakseen Moskovan maalaus-, veisto- ja rakennustaiteen opistossa yhdessä tulevien kuuluisuuksian Ivan Šiškinin ja Vasili Perovin kanssa Karl Rabusin ohjauksessa ja tämän kuoltua vuonna 1857, Aleksei Savrasovin ohjauksessa. Vuonna 1858 Kamenev sai kolmannen asteen ammattilaismaalarin arvonimen ja hänestä tuli Moskovan harrastelijamaalareiden seuran jäsen, jonka kustannuksella hän teki kahden vuoden opintomatkan ulkomaille oppiakseen länsieurooppalaisilta taidemaalareilta. Matkansa Saksaan ja Sveitsiin hän teki yhdessä Ivan Šiškinin kanssa. Kamenevin luovuus kukoisti 1860-1870-luvuilla, kun hänen teoksensa *Talvinen tie* pääsi Tretjakovin galleriaan. Vuonna 1869 hän sai teoksista *Talvinäkymä Moskovan lähistöltä* ja *Näkymä Poretšjen läheltä* Taideakatemialta akateemikon arvonimen maisemamaalauksista ja hän oli yksi Vaeltajien perustajista. Vuosina 1871-1884 otti osaa Vaeltajien näyttelyihin. Kamenev kuoli köyhyydessä ja yksinäisyydessä vuonna 1886.

## Teoksia

File:Lev Kamenev - Old Oak.jpg|*Vanha tammi*, 1859.
File:Lev Kamenev - Savvino-Storozhevsky Monastery near Zvenigorod.jpg|*Savvino-Storoževskin luostari lähellä Zvenigorodia*, 1860-luku.
File:Lev Kamenev - By the Dam.jpg|*Padolla*, 1864.
File:Lev Kamenev - Winter Road.jpg|*Talvitie*, 1866.
File:Lev Kamenev - Moonlit Night on the River.jpg|*Kuutamon valo joella*, 1870-luku. 
File:Fog. Red Pond in Moscow in Autumn.jpg|*Sumu. Punainen lampi Moskovassa syksyllä*, 1871.
File:Lev Kamenev - Forest.jpg|*Metsä*, 1874.
File:View on the Kazanka River.jpg|*Näkymä Kazanka -joelta*, 1875.
Kroketti (täsmennyssivu)

**Kroketti** voi tarkoittaa seuraavia:

* kroketti, nurmikolla pelattava seurapeli
* kroketti, perunasoseesta tai tähteistä valmistetusta taikinasta muotoiltuja tankoja, jotka uppopaistetaan
* *[[Kroketti (albumi)|Kroketti]]*, Ultra Bra -yhtyeen albumi

## Lähteet
Wario’s Woods

**Wario’s Woods** on Nintendon julkaisema pulmapeli, joka julkaistiin vuonna  Nintendo Entertainment Systemille ja Super Nintendo Entertainment Systemille. Peli on viimeinen NES:ille julkaistu peli. Peli julkaistiin myöhemmin myös Virtual Consolelle.

Pelissä ohjataan Toadia, jolla napataan ylhäältä putoavia olentoja ja pommeja. Ideana on saada nämä katoamaan pinoamalla niitä päällekkäin.

## Lähteet

## Aiheesta muualla
*
O’Higgins FC

**O’Higgins Fútbol Club** on chileläinen jalkapalloseura Rancaguan kaupungista. Seura on perustettu vuonna 1955 ja se pelaa maan pääsarjassa Primera Divisiónissa. Seura on voittanut Chilen Primera Divisiónin yhden kerran, vuoden 2013 aperturan.

## Saavutukset
**[[Chilen Primera División|Primera División]]**
***1 mestaruutta:** 2013 Apertura
Filmfare Awards South 1999

**Filmfare Awards South 1999** oli 22. huhtikuuta 2000 pidetty tilaisuus, jossa palkittiin vuoden 1999 parhaat eteläintialaiset elokuvat. Se oli 47:s Filmfare Awards South -tilaisuus. Palkinnot jaettiin kieliryhmittäin erikseen kannadan-, malajalamin-, tamilin- ja telugunkielisille elokuville ja niiden tekijöille.

## Voittajat

### Kannada
* Paras elokuva: *[[Upendra (elokuva)|Upendra]]*
* Paras ohjaaja: Upendra – *[[Upendra (elokuva)|Upendra]]*
* Paras miesnäyttelijä: Shivraj Kumar – *[[AK-47 (elokuva)|AK-47]]*
* Paras naisnäyttelijä: Tara – *[[Kanooru Heggadathi]]*
* Paras musiikki: K. Kalyan – *[[Chandramuki Pranasakhi]]*

### Tamili
* Paras elokuva: *[[Sethu]]*
* Paras ohjaaja: Bala – *[[Sethu]]*
* Paras miesnäyttelijä: Ajith Kumar – *[[Vaalee]]*
* Paras naisnäyttelijä: Ramya Krishnan – *[[Padayappa]]*
* Paras musiikki: A. R. Rahman – *[[Muthalvan]]*

### Malajalam
* Paras elokuva: *[[Veendum Chila Veetu Karyangal]]*
* Paras ohjaaja: Shyama Prasad – *[[Agnisakshi]]*
* Paras miesnäyttelijä: Mohanlal – *[[Vanaprastham]]*
* Paras naisnäyttelijä: Manju Warrier – *[[Pathram]]*
* Paras musiikki: Vidya Sagar – *[[Niram]]*

### Telugu
* Paras elokuva: *[[Raja (vuoden 1999 elokuva)|Raja]]*
* Paras ohjaaja: B. Gopal – *[[Samarasasimha Reddy]]*
* Paras miesnäyttelijä: Chiranjeevi – *[[Sneham Kosam]]*
* Paras naisnäyttelijä: Soundarya – *[[Raja (vuoden 1999 elokuva)|Raja]]*
* Paras musiikki: S. A. Raj Kumar – *[[Raja (vuoden 1999 elokuva)|Raja]]*

### Tekniset ja erikoispalkinnot
* Paras naistulokas:
** Jyothika – *[[Vaali (vuoden 1999 elokuva)|Vaali]]* (tamili)
* Paras kuvaaja:
** Santosh Sivan – *[[Vanaprastham]]* (malajalam)
* Paras naislaulaja:
** Vasundhara Das – *[[Mudhalvan]]* (”Shakalaka Baby”) (tamili)
* Erikoispalkinto:
** Vikram – *[[Sethu (elokuva)|Sethu]]* (tamili)
* Elämäntyöpalkinto:
** Pandari Bai
** Sundaram

## Lähteet
*
Pikkusisar

**Pikkusisar** on vuonna 1999 ensi-iltansa saanut Taru Mäkelän ohjaama elokuva.

Vuoden 2000 Jussi-gaalassa elokuva oli ehdolla yhdeksässä kategoriassa voittaen yhden. Merja Väisänen sai parhaan puvustuksen Jussin. Taru Mäkelä ja käsikirjoittaja Raija Talvio saivat elokuvasta Suomi-palkinnon.

## Juoni
Elokuva kertoo sotaleski Katri Ruuskasta, joka pestautuu syksyllä 1941 apusisareksi sotasairaalaan Helsinkiin, jonne sairasjunat kuljettavat rintamalla haavoittuneita sotilaita jatkuvana virtana.

Sairaalassa Katri tutustuu päähän haavoittuneeseen savottajätkä Arvoon, joka väittää tavanneensa Katrin jo kauan sitten unissaan. Katri sanoo, ettei usko Arvon uneen, mutta uskoo siihen kuitenkin. Samoihin aikoihin lapsuudenystävä Eero lähettää rintamalta ujoja rakkauskirjeitä Katrille.

Kun Eero palaa kaupunkiin rintamakarkurina, täytyy Katrin tehdä valinta Eeron ja Arvon välillä.

## Näyttelijät

## Lähteet
Pormestarinsilta

**Pormestarinsilta** (myös **Kaarisilta**) on Porissa sijaitseva jalankulun ja pyöräilyn silta, joka ylittää Kokemäenjoen sivuhaaran Luotsinmäenjuovan, yhdistäen Kirjurinluodon saaren Pormestarinluodon ja Isosannan kaupunginosiin. Vuonna 2001 valmistunut silta on espoolaisen insinööritoimisto Pontekin suunnittelema.

Pormestarinsillan paikalla oli kesäaikaan vuodesta 1968 lähtien joidenkin vuosien ajan armeijan pioneerien rakentama väliaikainen ponttoonisilta. Joen pohjoispuolella sijaitsee Kaarisillan yhtenäiskoulu, joka on nimetty sillan mukaan vuonna 2008. Toisesta nimestään huolimatta Pormestarinsilta ei kuitenkaan ole tyypiltään kaarisilta, vaan langerpalkkisilta.

Aikoinaan sillalla herätti hilpeyttä kyltit, joissa ”Porin kaupunki kieltää sillalta hyppimisen”. Olipa yksi kyltti raahattu toiselle puolelle Suomeakin ja tapaus pääsi lehtiin. Nykyisin kylttejä ei enää ole.
## Lähteet

## Aiheesta muualla
USS Stansbury

**USS Stansbury** (runkonumerot DD-180, DMS-8 ja AG-107) oli Yhdysvaltain laivaston Wickes-luokan hävittäjä, joka valmistui pian ensimmäisen maailmansodan päätyttyä. Alus muutettiin miinanraivaajaksi, jolloin sen runkonumeroksi tuli DMS-8.

## Valmistus

Yhdysvaltain laivasto tilasi aluksen San Franciscosta Kaliforniasta Union Iron Worksiltä, missä köli laskettiin 9. joulukuuta 1918. Alus laskettiin vesille 16. toukokuuta 1919 kumminaan neiti Mary Eleanor Trevorrow ja otettiin palvelukseen 8. tammikuuta 1920 Mare Islandin laivastontelakalla ensimmäisenä päällikkönään J. W. Lewis.

## Palvelus
*Stansbury* oli Tyynenmeren laivastossa kaksi ensimmäistä vuottaan, jona aikana se sai 17. heinäkuuta 1920 runkonumeron DD-180. Alus poistettiin 27. toukokuuta 1922 palveluksesta ja se ankkuroitiin San Diegoon Kaliforniaan. Alus makasi ankkurissa yli 18 vuotta, mutta sodan uhan kasvaessa Euroopassa vuoden 1939 lopulla Yhdysvaltain piti reagoida tilanteeseen. Alus palautettiin 29. elokuuta 1940 San Diegossa palvelukseen päällikkönään Robert N. McFarlane. Alus siirrettiin Mare Islandin laivastontelakalle, jossa aloitettiin sen muuttaminen miinanraivaajaksi. Lokakuussa alus lähti Norfolkiin Virginiaan, jossa sen muutostyöt saatettiin loppuun. Aluksen runkonumeroksi vaihdettiin 19. marraskuuta DMS-8.

Lokakuussa 1940 alus liitettiin Atlantin laivastoon ja se osallistui ensimmäisen vuoden ajan erilaisiin miinanraivausharjoituksiin sekä Karibianmerellä järjestettyihin sotaharjoituksiin. Yhdysvaltain liityttyä sotaan joulukuussa 1941 alus siirrettiin saattuetehtäviin itärannikolle. Alus saattoi 30. kesäkuuta 1942 *SS City of Birminghamia* Norfolkista Bermudalle, kun Saksan laivaston sukellusvene *[[U-202]]* torpedoi saatettavan aluksen noin 250 merimailia Cape Hatterasista itään surmaten kuusi miehistönjäsentä ja kaksi matkustajaa. *Stansbury* karkotti syvyyspommein sukellusveneen, jonka jälkeen alus pelasti 107 merimiestä, 261 matkustajaa ja viisi tykkimiestä. Alus laski pelastetut maihin Bermudalla 1. heinäkuuta.

Alus lähti Norfolkista 24. lokakuuta 1942 liittyäkseen Pohjois-Afrikan maihinnousuun koottuun Task Force 34:ään. Alus liitettiin keskiseen maihinnousuosastoon liitettyyn 7. miinalaivueeseen. Osaston tehtävänä oli nousta maihin Fedalassa hieman Casablancan pohjoispuolella. Alus saapui osastonsa mukana maihinnousualueelle 7. marraskuuta, jonka jälkeen *Stansbury* ja muut miinanraivaajat tarkastivat alueen. Tarkastuksen päätyttyä alus liittyi sukellusveneidentorjuntaosastoihin aloittaen partioinnin kuljetusalusten ympärillä. Kuljetusalus *[[USS Electra]]* torpedoitiin 15. marraskuuta, mutta se ei uponnut suojueen ripeän toiminnan ansiosta. Vaurioitunut alus ajettiin matalikolle seuraavana aamuna. *Stansbury* palasi Hampton Roadsiin Virginiaan 26. joulukuuta. Seuraavan vuoden alus oli itärannikolla ja Pohjois-Atlantilla aina Islantiin saakka.

## Lähteet
*

### Viitteet
Eläin (albumi)

**Eläin** on rap-artisti Heiniksen ja rap-artisti/tuottaja Ezkin keväällä 2014 julkaistu yhteisalbumi. Albumin julkaisi Yellowmic Records.

## Kappaleet
# Hylkiöt sylkee : 2
# Eläin
# Pbh
# Tamaani (mukana Juno)
# Krooninen särky
# Tämä puoli ylös (mukana Heikki Kuula)
# Back in the days
# Viski 88
# Et usko itsekkään
# Musta aurinko (mukana Matinpoika)
# Rahalla saa
# Sutki
# Ahnehdi (mukana Jerkku)
# Maailmanpyörä
# Kilin kalin (mukana Jiipee & Elia)
# Sadesuoja
# Ökypohatan pötypuhetta (mukana RytmiRidge)
# Kaks & puol
# Onnellinen loppu
# Olemmeko ?

## Lähteet